Swazi-hoofman verbied minirompe en broeke vir vroue – praag.co.za — 20 jaar jonk!
Swazi-hoofman verbied minirompe en broeke vir vroue
‘n Swazi-hoofman het vroue verbied om minirompe en broeke te dra tydens ‘n tweedaagse nominasieproses wat gister begin het kandidate vir die voorgenome verkiesing aan te wys.
“Ek het onlangs aan die inwoners gesê dat hulle môre behoorlik moet aantrek, ordentlik soos ons gebruik is, om respek te betoon,” het prins Mashila van Maphalaleni, ‘n stam omtrent 20 kilometer van Mbabane, gesê. “Dis al waarvoor ek gevra het – net om respek vir die hoofman se woonplek te betoon,” het hy aan AFP verklaar.
Nog ‘n hoofman het kort rokke by sy kraal in die klein monargie verbied.
Maar die goewerneur by die woning van koning Mswati III, Afrika se laaste absolute heerser, het ‘n meer versoenende houding ingeslaan.
“Dis waar dat ons ons hoofmanne se wonings wil laat respekteer, dis ons kultuur,” het TImothy Mtetwa gesê. “Maar vanweë modernisering, kan ons nie broeke en minirompe wegwens nie en by ‘n sekere punt moet ons hulle omhels en akkommodeer
Die twee dae lange proses sal kandidate vir die parlement en ander plaaslike poste nomineer.
Ongeveer 600 000 van die bergkoninkryk se 1,1 miljoen mense sal na verwagting aan die verkiesing op 20 September deelneem, wat reeds deur opposisiegroepe gekritiseer is.
Swaziland het in politieke partye in 1973 verbied. – AFP
Skrywer Dan RoodtGepubliseer op 4 Augustus 2013 Kategorieë Nuus, Suider-AfrikaSleutelwoord broeke, minirompe, monargie, prins Mashila van Maphalaleni, Swaziland, verkiesing
Vorige Vorige artikel: Krugersdorp kry ‘nuwe’ straatnaam
Volgende Volgende artikel: Pak slae tuis dalk onwettig